
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 211 

4 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παρακράτηση φόρου στα εισοδήματα εργοληπτών κατα¬ 
σκευής κάθε είδους τεχνικών έργων και ενοικιαστών 
δημοσίων, δημοτικών και κοινοτικών ή λιμενικών προ¬ 
σόδων σύμφωνα με τις διατάξεις της περίπτωσης δ' 
παραγράφου 1 του άρθρου 64 του ν. 4172/2013 καθώς 


και χρόνος και τρόπος απόδοσής του. 1 

Προκαταβολή φόρου στις αμοιβές αρχιτεκτόνων και 
μηχανικών σύμφωνα με τις διατάξεις της παρα¬ 
γράφου 4 του άρθρου 69 του ν.4172/2013 καθώς 
και τρόπος απόδοσης. 2 


ΑΠΟΦΑΣΕΙ Σ 

Αριθμ. ΠΟΑ 1027 (1) 


Παρακράτηση φόρου στα εισοδήματα εργοληπτών κα¬ 
τασκευής κάθε είδους τεχνικών έργων και ενοικι¬ 
αστών δημοσίων, δημοτικών και κοινοτικών ή λι¬ 
μενικών προσόδων σύμφωνα με τις διατάξεις της 
περίπτωσης δ' παραγράφου 1 του άρθρου 64 του 
ν. 4172/2013 καθώς και χρόνος και τρόπος απόδο¬ 
σής του. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του π.δ. 185/2009 (ΦΕΚ 
213 Α') περί ανασύστασης του Υπουργείου Οικονομικών. 

2. Την με αριθμό Δ6Α 1196756 ΕΞ 2013 (ΦΕΚ 3317 Β') 
απόφαση του Υπουργού Οικονομικών και του Υφυπουρ¬ 
γού Οικονομικών με την οποία μεταβιβάζονται αρμοδι¬ 
ότητες στον Γενικό Γραμματέα Δημοσίων Εσόδων του 
Υπουργείου Οικονομικών και η οποία συμπλήρωσε την 
με αρ. Δ6Α 1015213/28.1.2013 (ΦΕΚ 130 και 372 Β') από¬ 
φαση του Υπουργού Οικονομικών και του Υφυπουργού 
Οικονομικών με την οποία μεταβιβάζονται αρμοδιότητες 
στο Γ ενικό Γ ραμματέα Δημοσίων Εσόδων του Υπουρ¬ 
γείου Οικονομικών. 

3. Τις διατάξεις του άρθρου 61 και της περίπτωσης δ 
της παραγράφου 1 του άρθρου 64 του ν.4172/2013 (ΦΕΚ 
167 Α') περί παρακράτησης φόρου κατά την καταβολή ή 
εκκαθάριση εισοδημάτων αυτής της περίπτωσης. 


4. Τις διατάξεις της περίπτωσης 165 του άρθρου 2 της 
με αριθμό Δ6Α 1196756 ΕΞ 2013 (ΦΕΚ 3317 Β') απόφα¬ 
σης του Υπουργού Οικονομικών και του Υφυπουργού 
Οικονομικών. 

5. Τις διατάξεις της παραγράφου 2 του άρθρου 18 του 
ν. 4174/2013 (ΦΕΚ 170 Α') σε συνδυασμό με τις διατάξεις 
του άρθρου 31 και των παραγράφων 1 και 2 του άρθρου 
41 του ίδιου νόμου. 

6. Τ ις διατάξεις της παραγράφου 7 του άρθρου 64 του 
ν. 4172/2013 (ΦΕΚ 167Α'), που προστέθηκαν με την παρά¬ 
γραφο 6γ' του άρθρου 24 του ν. 4223/2013 (ΦΕΚ 287 Α'). 

7. Την ανάγκη έγκαιρης ενημέρωσης των υπόχρεων 
για την παρακράτηση και τον τρόπο και χρόνο απόδο¬ 
σης του φόρου της προηγουμένης παραγράφου. 

8. Ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Άρθρο 1 

Υποβολή δήλωσης και απόδοσης του φόρου 
που παρακρατείται κατά την καταβολή ή εκκαθάριση 

εισοδημάτων στους εργολήπτες κατασκευής κάθε 

είδους τεχνικών έργων και ενοικιαστών δημόσιων, 
δημοτικών, κοινοτικών ή λιμενικών προσόδων 

1. Κάθε νομικό πρόσωπο ή νομική οντότητα ή φυσικό 
πρόσωπο που ασκεί επιχειρηματική δραστηριότητα και 
έχει τη φορολογική κατοικία του στην Ελλάδα, οι φο¬ 
ρείς γενικής κυβέρνησης ή κάθε φορολογούμενος που 
δεν έχει τη φορολογική κατοικία του στην Ελλάδα, αλλά 
δραστηριοποιείται μέσω μόνιμης εγκατάστασης στην 
Ελλάδα υποχρεούται να παρακρατεί φόρο κατά την 
καταβολή ή εκκαθάριση εισοδημάτων στους εργολή¬ 
πτες κατασκευής κάθε είδους τεχνικών έργων και ενοι¬ 
κιαστών δημόσιων, δημοτικών, κοινοτικών ή λιμενικών 
προσόδων σύμφωνα με τις διατάξεις της περίπτωσης 
δ της παραγράφου 1 του άρθρου 64 του ν.4172/2013 
(ΦΕΚ Α' 167) αποδίδει τον παρακρατηθέντα φόρο με 
προσωρινές δηλώσεις ως εξής: 

Οι εμπρόθεσμες και εκπρόθεσμες αρχικές και τροπο- 
ποιητικές προσωρινές δηλώσεις απόδοσης του παρα¬ 
κρατηθέντα φόρου φορολογικού έτους 2014 υποβάλλο¬ 
νται και ο φόρος αποδίδεται με τη χρήση ηλεκτρονικής 
μεθόδου επικοινωνίας μέσω διαδικτύου, στο δικτυακό 
τόπο νννννν.ρδίε.ρΓ 

2. Οι υπόχρεοι, εφόσον είναι νέοι χρήστες εγγράφο- 
νται στις ηλεκτρονικές υπηρεσίες ΤαχίεΝθΐ σύμφωνα 
με όσα ορίζονται με την με αριθμό ΠΟΛ.1178/7.12.2010, 

ΑΔΑ41ΦΜΗ-ΤΛ (ΦΕΚΒ'/9.12.10) απόφαση του Υπουργού 
Οικονομικών. Η διαδικασία αυτή δεν απαιτείται για τους 
ήδη πιστοποιημένους χρήστες σε οποιαδήποτε εφαρ¬ 
μογή. 

3. Οι διαχειριστές πάγιας προκαταβολής, οι υπόλογοι 
χρηματικών ενταλμάτων του δημοσίου γενικά και οι 
διαχειριστές χρηματικού που παρακρατούν φόρο κατά 
την καταβολή ή εκκαθάριση εισοδημάτων στους εργο¬ 
λήπτες κατασκευής κάθε είδους τεχνικών έργων και 
ενοικιαστών δημόσιων, δημοτικών, κοινοτικών ή λιμε¬ 
νικών προσόδων, υποβάλλουν δηλώσεις και αποδίδουν 
τον παρακρατηθέντα φόρο με τη χρήση ηλεκτρονικής 
μεθόδου επικοινωνίας μέσω διαδικτύου, στο δικτυακό 
τόπο \Λ/\Λ/νν.93Ϊ5.9Γ και εγγράφονται στις ηλεκτρονικές 
υπηρεσίες ΤεχίεΝθί σε ειδική εφαρμογή που συστήνεται 
γί αυτό τον σκοπό. 

4. Η υποβολή της προσωρινής δήλωσης απόδοσης 
φόρου που παρακρατείται κατά την καταβολή ή εκκα¬ 
θάριση εισοδημάτων στους εργολήπτες κατασκευής 
κάθε είδους τεχνικών έργων και ενοικιαστών δημόσιων, 
δημοτικών, κοινοτικών ή λιμενικών προσόδων φορολο¬ 
γικού έτους 2014, με τη χρήση ηλεκτρονικής μεθόδου 
επικοινωνίας μέσω του ειδικού δικτύου ΤΑΧΙδηοΙ μπορεί 
να πραγματοποιείται από 03.01.2014. 

5. Σε περίπτωση αποδεδειγμένης τεχνικής αδυναμίας 
ολοκλήρωσης της υποβολής της δήλωσης, αυτή υπο¬ 
βάλλεται άμεσα στην αρμόδια Δ.Ο.Υ., με συνημμένο το 
εκτυπωμένο αποδεικτικό στοιχείο της μη δυνατότητας 
υποβολής της. 

Αρθρο 2 

Έκδοση ταυτότητας οφειλής 

1. Το σύστημα μετά την οριστικοποίηση της υποβο¬ 
λής της δήλωσης παράγει την «Ταυτότητα Οφειλής», 
στοιχείο απαραίτητο για την απόδοση του φόρου μέσω 
πιστωτικών ιδρυμάτων. 

2. Σε περίπτωση εφαρμογής της παραγράφου 5 του 
άρθρου 1 της παρούσας, αποδεικτικό υποβολής της δή¬ 
λωσης του παρακρατηθέντος φόρου, αποτελεί η υποβλη- 
θείσα δήλωση σφραγισμένη από τον αρμόδιο υπάλληλο 
της Δ.Ο.Υ. παραλαβής, με σχετική επισημείωση για την 
ολοκλήρωση της διαδικασίας βεβαίωσης του φόρου. 

Άρθρο 3 

Προθεσμία υποβολής και απόδοσης του φόρου 

Όσοι παρακρατούν φόρο με συντελεστή τρία (3) τοις 
εκατό, σύμφωνα με τις διατάξεις της περίπτωσης δ της 
παραγράφου 1 του άρθρου 64 του ν.4172/2013 (ΦΕΚ Α' 
167) υποχρεούνται να υποβάλουν προσωρινή δήλωση 
το αργότερο μέχρι το τέλος του δεύτερου μήνα από 
την ημερομηνία καταβολής της υποκείμενης σε παρα¬ 
κράτηση πληρωμής η οποία περιλαμβάνει την αξία του 
εκτελεσθέντος έργου, το αντίτιμο ενοικίασης, σύντο¬ 
μη περιγραφή του εκτελεσθέντος έργου, την αξία του 
εκτελεσθέντος έργου, το αντίτιμο της ενοικίασης και 
το φόρο που αναλογεί. 

Αρθρο 4 

Έλεγχος - Ενημέρωση Δ.Ο.Υ. 

1. Η αρμόδια Δ.Ο.Υ. ενημερώνεται ηλεκτρονικά αμέσως 
μετά την υποβολή των προσωρινών δηλώσεων απόδοσης 
του φόρου που παρακρατείται κατά την καταβολή ή εκ¬ 


καθάριση εισοδημάτων στους εργολήπτες κατασκευής 
κάθε είδους τεχνικών έργων και ενοικιαστών δημόσιων, 
δημοτικών, κοινοτικών ή λιμενικών προσόδων, ανά υπό¬ 
χρεο, με ταυτόχρονη καταχώριση των βασικών στοιχείων 
παραλαβής και πληρωμής στο σύστημα ΤΑΧΙ3. 

2. Η αρμόδια Δ.Ο.Υ. έχει την δυνατότητα εμφάνισης 
και εκτύπωσης των προσωρινών δηλώσεων 

Αρθρο 5 

Ισχύς της Απόφασης 

1. Η παρούσα απόφαση ισχύει από το φορολογικό 
έτος 2014 για εισοδήματα που καταβάλλονται στους 
εργολήπτες κατασκευής κάθε είδους τεχνικών έργων 
και ενοικιαστών δημόσιων, δημοτικών, κοινοτικών ή λιμε¬ 
νικών προσόδων που καταβάλλονται ή εκκαθαρίζονται 
από το τρέχον φορολογικό έτος και μετά. 

2. Ειδικά οι υπόχρεοι που παρακράτησαν φόρο για το 
μήνα Δεκέμβριο του έτους 2013 και η απόδοση του θα 
γίνει σύμφωνα με τις διατάξεις του ν. 4174/2013, υποβάλ¬ 
λουν τη δήλωση του παρακρατηθέντος φόρου σύμφωνα 
με τα ανωτέρω, εντός των οριζομένων προθεσμιών από 
τον ν. 2238/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2014 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΠΟΑ 1025 (2) 

Προκαταβολή φόρου στις αμοιβές αρχιτεκτόνων και 
μηχανικών σύμφωνα με τις διατάξεις της παραγρά¬ 
φου 4 του άρθρου 69 του ν.4172/2013 καθώς και τρό¬ 
πος απόδοσης. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του π.δ. 185/2009 (ΦΕΚ 
213 Α') περί ανασύστασης του Υπουργείου Οικονομικών. 

2. Τις διατάξεις της παραγράφου 4 του άρθρου 69 του 
ν.4172/2013 (ΦΕΚ 167 Α') περί προκαταβλητέου φόρου 
μηχανικών, όπως ισχύουν μετά την τροποποίησή τους 
με τις διατάξεις της παραγράφου 3 του άρθρου 24 του 
ν.4223/2013 (ΦΕΚ 287 Α'). 

3. Τις διατάξεις του των παραγράφων 1 και 2 του 
άρθρου 18 του ν.4174/2013 (ΦΕΚ 170 Α') σε συνδυασμό 
με τις διατάξεις του άρθρου 31 και των παραγράφων 1 
και 2 του άρθρου 41 του ίδιου νόμου. 

4. Την ανάγκη έγκαιρης ενημέρωσης των υπόχρεων 
για τον τρόπο απόδοσης του φόρου της προηγουμένης 
παραγράφου. 

5. Οτι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Άρθρο 1 

Υποβολή δήλωσης και τρόπος απόδοσης του προκα¬ 
ταβλητέου φόρου επί των αμοιβών αρχιτεκτόνων και 
μηχανικών σύμφωνα με τις διατάξεις της παραγράφου 
4 του άρθρου 69 του ν.4172/2013. 

1. Το ποσό του προκαταβλητέου φόρου υπολογίζεται: 

α) Σε τέσσερα τοις εκατό (4%) της συμβατικής αμοι¬ 
βής για εκπόνηση μελετών και σχεδίων χωροταξικών, 

πολεοδομικών, συγκοινωνιακών, υδραυλικών έργων και 
για διεύθυνση εκτέλεσης έργου καθώς και για μελέτη 
επίβλεψη τοπογραφικών έργων 

β) Σε δέκα τοις εκατό (10%) της συμβατικής αμοι¬ 
βής για εκπόνηση μελετών και σχεδίων που αφορούν 
οποιοσδήποτε άλλης φύσης έργα και για την επίβλεψη 
της εκτέλεσης αυτών, καθώς και των έργων της προ¬ 
ηγούμενης περίπτωσης και της ενέργειας πραγματο¬ 
γνωμοσύνης κλπ. για τα έργα αυτά. 

Η δήλωση αυτή περιλαμβάνει το ονοματεπώνυμο του 
δικαιούχου της αμοιβής, τη διεύθυνση του, τη συμβατική 
αμοιβή, τον προκαταβλητέο φόρο, την αρμόδια για τη 
φορολογία Δημόσια Οικονομική Υπηρεσία του ίδιου και 
εκείνου που του ανέθεσε τη σύνταξη της μελέτης ή των 
σχεδίων ή την επίβλεψη, πλην των περιπτώσεων που 
την ανάθεση έκανε το Δημόσιο 

2. Οι δηλώσεις απόδοσης του προκαταβλητέου φόρου 
μηχανικών - αρχιτεκτόνων φορολογικού έτους 2014 υπο¬ 
βάλλονται με τη χρήση ηλεκτρονικής μεθόδου επικοι¬ 
νωνίας μέσω διαδικτύου, στο δικτυακό τόπο νννννν^είε.ρΓ 

3. Οι υπόχρεοι, εφόσον είναι νέοι χρήστες εγγράφονται 
στις ηλεκτρονικές υπηρεσίες Τ&χίεΝβί σύμφωνα με όσα 
ορίζονται με την με αριθμό ΠΟΛ.1178/7.12.2010, ΑΔΑ41Φ- 
ΜΗ-ΤΛ(ΦΕΚΒ79·12.10) απόφαση του Υπουργού Οικονο¬ 
μικών. Η διαδικασία αυτή δεν απαιτείται για τους ήδη 
πιστοποιημένους χρήστες σε οποιαδήποτε εφαρμογή. 

4. Η υποβολή της δήλωσης απόδοσης του προκατα¬ 
βλητέου φόρου επί των αμοιβών αρχιτεκτόνων και μη¬ 
χανικών φορολογικού έτους 2014, με τη χρήση ηλεκτρο¬ 
νικής μεθόδου επικοινωνίας μέσω του ειδικού δικτύου 
ΤΑΧΙδηβΙ μπορεί να πραγματοποιείται από 03.01.2014. 

5. Σε περίπτωση αποδεδειγμένης τεχνικής αδυναμίας 
ολοκλήρωσης της υποβολής της δήλωσης, αυτή υπο¬ 
βάλλεται άμεσα στην αρμόδια Δ.Ο.Υ., με συνημμένο το 
εκτυπωμένο αποδεικτικό στοιχείο της μη δυνατότητας 
υποβολής της. 


Αρθρο 2 

Έκδοση ταυτότητας οφειλής 

1. Το σύστημα μετά την οριστικοποίηση της υποβο¬ 
λής της δήλωσης παράγει την «Ταυτότητα Οφειλής», 
στοιχείο απαραίτητο για την απόδοση του φόρου μέσω 
πιστωτικών ιδρυμάτων. 

2. Οι υπόχρεοι μηχανικοί με την οριστικοποίηση της 
δήλωσης, θα εκτυπώνουν «Βεβαίωση προκαταβλητέ¬ 
ου φόρου στις αμοιβές αρχιτεκτόνων - μηχανικών» η 
οποία αποτελεί έγκυρη βεβαίωση βάσει της με αριθμ. 
2837/0030/11.11.2003 (ΦΕΚ 1685/Β) απόφασης και απο¬ 
τελεί το αποδεικτικό που θα υποβάλλει στις αρμόδιες 
υπηρεσίες πριν από τη θεώρηση των σχεδίων ή των 
μελετών ή τη χορήγηση της σχετικής άδειας. 

3. Σε περίπτωση εφαρμογής της παραγράφου 5 του 
άρθρου 1 της παρούσας, αποδεικτικό υποβολής της δή¬ 
λωσης του παρακρατηθέντος φόρου, αποτελεί η υποβλη- 
θείσα δήλωση σφραγισμένη από τον αρμόδιο υπάλληλο 
της Δ.Ο.Υ. παραλαβής, με σχετική επισημείωση για την 
ολοκλήρωση της διαδικασίας βεβαίωσης του φόρου. 

Αρθρο 3 

Έλεγχος - Ενημέρωση Δ.Ο.Υ. 

1. Η αρμόδια Δ.Ο.Υ. ενημερώνεται, ηλεκτρονικά αμέσως 
μετά την οριστική υποβολή των δηλώσεων απόδοσης 
του προκαταβλητέου φόρου ανά υπόχρεο, με ταυτό¬ 
χρονη καταχώριση των βασικών στοιχείων παραλαβής 
και πληρωμής στο σύστημα Ταχίε. 

2. Η αρμόδια Δ.Ο.Υ. έχει την δυνατότητα εμφάνισης 
και εκτύπωσης των δηλώσεων αυτών. 

Άρθρο 4 

Ισχύς της Απόφασης 

Η παρούσα απόφαση ισχύει από το φορολογικό έτος 
2014 για αμοιβές αρχιτεκτόνων - μηχανικών που ει- 
σπράττονται κατά το τρέχον φορολογικό έτος και μετά. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ 


ΒΕΒΑΙΩΣΗ 

Προκαταβλητέου φόρου στις Αμοιβές Αρχιτεκτόνων - Μηχανικών Αρθρ.69§4 

Ν 4172/13 

Βεβαιώνεται η υποβολή και η βεβαίωση φόρου (αρθ.30§1 Ν.4174/13) 

ποσού της δήλωσης με α/α καταχώρησης 

ημερομηνία από τον Μηχανικό 

για την αξία του έργου 
του/των ιδιοκτητών 


Στην τοποθεσία Τ.Κ. 

Ημερομηνία 


Έγκυρη Βεβαίωση μέσω ήδίε.ρτ 

Ημ/νια βεβαίωσης: 

Ημ/νια έκδοσης: 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 20 Ιανουάριου 2014 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


* Ο 2 Ο Ο 2 1 10402140004* 













